மதுவும் மங்கையும் இறைச்சியும் மிக விரும்பப்பட்ட சங்க காலத்தில்தான் திருவள்ளுவர் வாழ்ந்தார் என்பதை எண்ணிப் பாருங்கள். அப்போதுதான், ‘முல்லையே மலராதே’, ‘முழுநிலாவே ஒளிராதே!’ என்பது போல், என் போன்றோரின் சிந்தனைகளுக்கும் ஆராய்ச்சிகளுக்கும் தடை விதிக்க மாட்டீர்கள். பெரியார் காலத்தில் என் போன்றோரும் வாழத்தான் முடியும். அதுவே இயற்கை. தமிழ் மொழி வழிச் சிந்தனைகள், ஆராய்ச்சிகள் பூத்துப் புதுமணம் பரப்ப, காய்த்துக் கனிந்து விருந்தாக நாமனைவரும் பாடுபடல் வேண்டும்.